**BANSKOBYSTRICKÝ**

SAMOSPRÁVNY KRAJ

Námestie SNP 23

974 01 Banská Bystrica

# VÝZVA NA PREDKLADANIE PONÚK

(ďalej len „Výzva“)

realizovaná podľa § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Názov zákazky:

**SZŠ Zvolen-** **Pomôcky a spotrebný materiál pre podológiu**

Banská Bystrica, jún 2025

# OBSAH

1. Identifikácia verejného obstarávateľa
2. Predmet zákazky
3. CPV kód
4. Miesto realizácie predmetu zákazky
5. Typ zmluvy
6. Predpokladaná hodnota zákazky
7. Lehota na uskutočnenie predmetu zákazky
8. Zdroj finančných prostriedkov
9. Rozdelenie predmetu zákazky
10. Komplexnosť dodávky
11. Jazyk ponuky
12. Podmienky predkladania ponúk
13. Podmienky účasti
14. Obsah ponuky
15. Lehota na predkladanie ponúk
16. Doplnenie, zmena a odvolanie ponuky
17. Náklady na ponuku
18. Variantné riešenie
19. Podmienky zrušenia použitého postupu zadávania zákazky
20. Komunikácia
21. Vysvetlenie požiadaviek uvedených vo Výzve
22. Vyhodnotenie ponúk
23. Kritériá na vyhodnotenie ponúk a pravidlá ich uplatnenia
24. Prijatie ponuky a uzavretie zmluvy
25. Osobitné podmienky súvisiace s plnením zmluvy
26. Záverečné ustanovenia
27. Prílohy

# Identifikácia verejného obstarávateľa

* 1. **Verejný obstarávateľ**

**Názov:** Banskobystrický samosprávny kraj

**Sídlo:** Námestie SNP 23, 974 01 Banská Bystrica

**IČO:** 378 28 100

**Zastúpený:** Mgr. Ondrej Lunter, predseda

**Kontaktná osoba:** Mgr. Anna Gibaľová – odborná referentka pre verejné obstarávanie

**Telefón** +421 949 006 901

**E-mail:** [anna.gibalova@bbsk.sk](mailto:anna.gibalova@bbsk.sk)

**Komunikačné rozhranie:** [https://josephine.proebiz.com](https://josephine.proebiz.com/)

# Predmet zákazky

* 1. Predmetom zákazky je dodanie, inštalácia/montáž a zaškolenie (ak je požadované) k učebným pomôckam a spotrebnému materiálu pre podológiu pre SZŠ vo Zvolene.

2.2. Predmet zákazky je rozdelený na 3 samostatné časti nasledovným spôsobom:

* **Časť predmetu zákazky: Pomôcky a spotrebný materiál pre podológiu č. 1**
* **Časť predmetu zákazky: Pomôcky a spotrebný materiál pre podológiu č. 2**
* **Časť predmetu zákazky: Pomôcky a spotrebný materiál pre podológiu č. 3**

Podrobný opis predmetu zákazky je bližšie špecifikovaný v prílohách týchto súťažných dokladov (ďalej aj ako „SP“), najmä v Prílohe č. 2 a-c k SP - Špecifikácia predmetu zákazky.

* 1. Práva a povinnosti zmluvných strán sú uvedené v Kúpnej zmluve, ktorá tvorí Prílohu č. 1 a-c tejto Výzvy.

# CPV kód

* 1. Spoločný slovník obstarávania (CPV):

Hlavný predmet, hlavný slovník: 33722210-2 Nástroje na pedikúru,

Doplňujúci CPV kód: 33711300-0 Prípravky na manikúru alebo pedikúru,

33722200-9 Súpravy na pedikúru

# Miesto realizácie predmetu zákazky

* 1. Miestom dodania/plnenia predmetu zákazky je Stredná zdravotnícka škola, J. Kozáčeka 4, 960 01 Zvolen.

# Typ zmluvy

* 1. Verejný obstarávateľ určuje svoje obchodné podmienky dodania predmetu zákazky v zmluve, ktorá bude uzavretá s úspešným uchádzačom. Zmluva tvorí Prílohu č. 1 a-c tejto Výzvy. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe tejto Výzvy.
  2. Verejný obstarávateľ považuje zmluvné podmienky uvedené v prílohe tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (kupujúceho) oproti úspešnému uchádzačovi (predávajúcemu) zvýhodňovali (išli by v neprospech úspešného uchádzača).

# Predpokladaná hodnota zákazky

* 1. Predpokladaná hodnota zákazky je: **22 528,59 EUR bez DPH**
* **Časť predmetu zákazky: Pomôcky a spotrebný materiál pre podológiu č. 1: 8 948,40 EUR bez DPH**
* **Časť predmetu zákazky: Pomôcky a spotrebný materiál pre podológiu č. 2: 6 352,96 EUR bez DPH**
* **Časť predmetu zákazky: Pomôcky a spotrebný materiál pre podológiu č. 3: 7 227,23 EUR bez DPH**

# Lehota na uskutočnenie predmetu zákazky

* 1. Predmet zákazky bude **dodaný v lehote** a spôsobom v zmysle obchodných podmienok uvedených v prílohe č. 1 a-c týchto SP – Kúpna zmluva a jej príloh.

# Zdroj finančných prostriedkov

* 1. Predmet zákazky bude spolufinancovaný z Fondu na spravodlivú transformáciu z operačného programu Program Slovensko. Projekt je bližšie identifikovaný v časti 1.1 Kúpnej zmluvy, ktorá tvorí Prílohu č. 1a-c tejto Výzvy.

# Rozdelenie predmetu zákazky

* 1. Predmet zákazky je rozdelený na **3 samostatné časti**, záujemcovia môžu predložiť ponuku na ľubovoľný počet častí, čiže počet častí, na ktoré je možné predložiť ponuku nie je obmedzený.

# Komplexnosť dodávky

* 1. Možnosť predloženia ponúk na jednotlivé časti nie je obmedzená. Uchádzač môže predložiť ponuku na jednu časť, na dve časti, alebo na všetky časti predmetu zákazky tak, ako to verejný obstarávateľ zadefinoval v tejto Výzve a jej prílohách.

# Jazyk ponuky

* 1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# Podmienky predkladania ponúk

* 1. Ponuka je vyhotovená elektronicky a vložená do elektronického systému JOSEPHINE umiestnenom na webovej adrese [https://josephine.proebiz.com/.](https://josephine.proebiz.com/)
  2. V predloženej ponuke prostredníctvom elektronického systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v tejto Výzve. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
  3. Uchádzačom navrhovaná celková cena za dodanie požadovanej časti predmetu, uvedená v ponuke uchádzača (Príloha č. 3 a-c Návrh na plnenie kritéria), bude vyjadrená v EUR s presnosťou na dve desatinné miesta:
* **celková cena v EUR bez DPH za časť predmetu zákazky,**
* **sadzba DPH**
* **celková cena v EUR s DPH za časť predmetu zákazky.**
  1. V prípade, že uchádzač predloží **listinnú ponuku, verejný obstarávateľ na ňu nebude prihliadať.**
  2. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  3. Uchádzač môže predložiť iba jednu ponuku na každú časť predmetu zákazky.

# Podmienky účasti

* 1. Verejný obstarávateľ podmienky účasti nevyžaduje, keďže hospodárske subjekty boli vyzvané na Verejný obstarávateľ nevyžaduje preukazovanie podmienok účasti, keďže hospodárske subjekty boli na predloženie ponuky vyzvané až po predchádzajúcom overení ich oprávnenia dodávať predmet zákazky a neexistencie zákazu účasti.

# V prípade hospodárskeho subjektu so sídlom mimo územia Slovenskej republiky sa vyžaduje predloženie čestného vyhlásenia k preukázaniu podmienok účasti podľa § 32 ods. 1 písm. f) zákona o verejnom obstarávaní podľa prílohy č. 4 tejto Výzvy.

# Obsah ponuky

* 1. Ponuka musí obsahovať:
* **Návrh uchádzača na plnenie kritéria/Cenová ponuka**, vložený do systému JOSEPHINE (Príloha č. 3 a-c Výzvy) vo formáte .pdf. Tento dokument musí byť podpísaný uchádzačom (jeho štatutárnym zástupcom, resp. ním splnomocnenou osobou oprávnenou konať za uchádzača).
* **Špecifikácia ponúkaného tovaru** - opis ponúkaného tovaru, preukazujúcu splnenie požiadaviek verejného obstarávateľa na predmet zákazky (Príloha č. 2 a-c Výzvy) vo formáte .xls/xlsx a .pdf. doplnenú v zmysle požiadavky verejného obstarávateľa. Z predmetnej špecifikácie musí vyplývať splnenie minimálnych požadovaných parametrov na predmet zákazky, stanovených v tejto výzve a jej prílohách. Tento dokument musí byť podpísaný štatutárnym zástupcom alebo osobou oprávnenou konať za uchádzača.
* Čestné vyhlásenie podľa prílohy č. 4 tejto výzvy - ak relevantné.
* Kontaktné osoby uchádzača – podľa Prílohy č. 6 Výzvy

# Lehota na predkladanie ponúk

* 1. Ponuky musia byť doručené **do 14.07.2025 do 11:00 hod.**

**UPOZORNENIE**

# Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.

* 1. Otváranie ponúk sa uskutoční elektronicky prostredníctvom systému JOSEPHINE **po uplynutí lehoty na predkladanie ponúk**.

# Doplnenie, zmena a odvolanie ponuky

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk.

# Náklady na ponuku

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# Variantné riešenie

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť, akoby nebolo predložené.

# Podmienky zrušenia použitého postupu zadávania zákazky

* 1. Verejný obstarávateľ môže zrušiť použitý postup zadávania zákazky. Verejný obstarávateľ si vyhradzuje právo zrušiť postup zadávania zákazky, ak cena za celý predmet alebo časť predmetu zákazky bude vyššia ako predpokladaná hodnota zákazky, resp. v prípadoch uvedených v § 57 ZVO.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
  3. Okamih doručenia akejkoľvek správy medzi verejným obstarávateľom a záujemcom/uchádzačom je okamih odoslania správy prostredníctvom komunikačného rozhrania systému JOSEPHINE.
  4. Pre určenie plynutia zákonných lehôt sa momentom doručenia zásielky považuje odoslanie zásielky jej adresátovi bez ohľadu na to, či je odosielateľom zásielky verejný obstarávateľ alebo záujemca, resp. uchádzač, t. j. akonáhle sa dostane do sféry dispozície adresáta.
  5. Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.
  6. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  7. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak nebude uchádzač alebo ponuka uchádzača do daného verejného obstarávania zaradená, uchádzačovi bude prostredníctvom JOSEPHINE oznámené nezaradenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma.

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácii, môže uchádzač elektronicky požiadať verejného obstarávateľa prostredníctvom systému JOSEPHINE o ich vysvetlenie. Do predmetu správy je uchádzač povinný uviesť „Žiadosť o vysvetlenie“.
  2. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred. Verejný obstarávateľ môže oznámiť vysvetlenie k doručeným žiadostiam jedným úkonom v lehote podľa prvej vety.

# Vyhodnotenie ponúk

* 1. Verejný obstarávateľ po uplynutí lehoty na predkladanie ponúk vyhodnotí splnenie požiadaviek na predmet zákazky u uchádzača/ov, ktorý/í predložil/i ponuku v lehote na predkladanie ponúk uvedenej v bode 15.1.
  2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky prostredníctvom systému JOSEPHINE požiada uchádzača o vysvetlenie predložených dokladov. Vysvetlenie uchádzač doručí elektronicky prostredníctvom JOSEPHINE.
  3. Uchádzačovi, ktorého ponuka bola vyhodnocovaná a ktorý nesplní požiadavky verejného obstarávateľa, bude elektronicky prostredníctvom JOSEPHINE zaslaná správa s uvedením dôvodov ich nesplnenia.

# Kritériá na vyhodnotenie ponúk a pravidlá ich uplatnenia

* 1. Ponuky sa vyhodnocujú na základe najnižšej ceny. Pod cenou sa rozumie celková cena za časť predmetu zákazky v EUR s DPH zaokrúhlená na dve desatinné miesta.
  2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za časť predmetu zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za časť predmetu zákazky, na treťom mieste sa umiestni uchádzač s treťou najnižšou celkovou cenou za časť predmetu zákazky atď.
  3. Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácii JOSEPHINE. Do konečnej ceny zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.
  4. Uvedené platí pre všetky časti predmetu zákazky.

# Prijatie ponuky a uzavretie zmluvy

* 1. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
  2. Pri uzavretí zmluvy sa primerane použijú ustanovenia § 56 ZVO.

# Osobitné podmienky súvisiace s plnením zmluvy

* 1. Úspešný uchádzač bezodkladne, najneskôr **do 10 pracovných dní odo dňa doručenia oznámenia o prijatí ponuky a výzvy na riadne poskytnutie súčinnosti** doručí doklady a dokumenty nasledovným spôsobom:

1. **Elektronicky** prostredníctvom komunikačného rozhrania systému JOSEPHINE:

# Príloha č. 1 Výzvy: Vyplnená a podpísaná Kúpna zmluva vrátane jej všetkých relevantných príloh:

* + 1. Príloha č. 1 – Technická špecifikácia,
    2. Príloha č. 2 – Cenová ponuka,
    3. Príloha č. 3 – Zoznam subdodávateľov/Čestné vyhlásenie, že uchádzač nevyužije žiadnych subdodávateľov.
  1. **Príloha č. 5 Výzvy: Čestné vyhlásenie k uplatňovaniu medzinárodných sankcií**. Tento dokument musí byť podpísaný štatutárnym zástupcom alebo osobou oprávnenou konať za uchádzača.

Vyššie uvedené dokumenty je potrebné predložiť vo forme:

* scanov originálov alebo úradne overených fotokópií (formát .pdf) alebo
* elektronických dokumentov podpísaných kvalifikovaným elektronickým podpisom.

1. **Do podateľne verejného obstarávateľa** doručiť vyplnené a podpísané zmluvy s platnosťou originálu vrátane všetkých relevantných príloh a v stanovenom počte vyhotovení jedným z nasledovných spôsobov:
   1. **Listinne** osobne alebo prostredníctvom pošty alebo inej doručovacej služby na adresu verejného obstarávateľa: Banskobystrický samosprávny kraj, Námestie SNP 23, 974 01 Banská Bystrica (použije sa v prípade, ak hospodársky subjekt nie je povinný využívať elektronickú schránku pre účely komunikácie s orgánmi verejnej moci);
   2. **Elektronicky** do elektronickej podateľne verejného obstarávateľa **len prostredníctvom elektronickej schránky zriadenej/vytvorenej Slovensko.sk** s kvalifikovaným elektronickým podpisom osôb oprávnených konať za uchádzača (počet vyhotovení elektronicky podpísanej zmluvy je 1). Zmluva musí byť podpísaná cez Slovensko.sk.
   3. Verejný obstarávateľ vyhodnotí pred podpisom zmluvy doklady a dokumenty podľa predošlého bodu z pohľadu obsahovej a vecnej správnosti.
   4. Nepredloženie dokladov a dokumentov podľa tohto bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. V prípade tejto zákazky malého rozsahu podľa § 1 ods. 14 ZVO nie je možné podať námietky. Ustanovenia druhej časti ZVO sa použijú primerane.

# Prílohy

Príloha č. 1 a-c Výzvy Kúpna zmluva

Príloha č. 2 a-c Výzvy Špecifikácia tovaru

Príloha č. 3 a-c Výzvy Návrh na plnenie kritéria

Príloha č. 4 Výzvy Čestné vyhlásenie v zmysle § 32 ods. 1 písm. f) ZVO

Príloha č. 5 Výzvy - Čestné vyhlásenie k uplatňovaniu medzinárodných sankcií

Príloha č. 6 Výzvy Kontaktné osoby uchádzača